stanford-oval/wikipedia huggingface dataset:
เควิน การ์เน็ต
นอกสนาม

การ์เน็ตแต่งงานกับแฟน แบรนดี แพดิลลา (Brandi Padilla) ช่วงฤดูร้อนปี 2547 และจัดงานเป็นการส่วนตัวในรัฐแคลิฟอร์เนีย นี่เป็นเหตุผลที่การ์เน็ตไม่ได้ร่วมทีมชาติสหรัฐในเกมโอลัมปิกปีนั้น
ในวัยเด็ก ชิคาโก บุลส์เป็นทีมที่การ์เน็ตชอบ เนื่องจากเขาโตในชิคาโก
พฤศจิกายน 2548 การ์เน็ตบริจาคเงินช่วยผู้ประสบภัยจากพายุเฮอร์ริเคนแคทรินาเป็นจำนวน 1.2 ล้านดอลลาร์สหรัฐ
การ์เน็ต กำลังดังก์ลูกในเกมที่พบกับ วอชิงตัน วิซารดส์
การ์เน็ต ในเกมที่ 4 ของเพลย์ออฟ รอบที่เจอกับแอตแลนตา ฮอกส์
เค็นจิ เอะบิซะวะ

เค็นจิ เอะบิซะวะ


 เกิดเมื่อวันที่ 22 ตุลาคม ค.ศ. 1986 เป็นนักแสดงชายชาวญี่ปุ่น รู้จักกันในละครเรื่อง Engine Sentai Go-onger.
ผลงาน > โทรทัศน์

Mirai Souzoudou as Kazuo Watanabe (NTV, 2006)
Uramiya Honpo as Kazuo Misato (TV Tokyo, 2006)
Picnic no Junbi (2006)
Shinuka to Omotta in Case 3 (NTV, 2007)
Top Caster (Fuji TV, 2006)
Kami wa Saikoro wo Furanai (NTV, 2006)
Engine Sentai Go-onger as Gunpei Ishihara/Go-On Black (TV Asahi, 2008)
Yako no Kaidan as Jun Hasegawa (TV Asahi, 2009)
Ikemen Sobaya Tantei~Iin da ze!~ as Kenji (Nihon TV, 2009)
Ikemen Shin Sobaya Tantei~Iin da ze!~ as Kenji (Nihon TV 2009)
Zyuden Sentai Kyoryuger as Shiro Mifune (TV Asahi, 2013)
ผลงาน > ภาพยนตร์

Yoru no Picnic (2006)
Engine Sentai Go-onger: Boom Boom! Bang Bang! GekijōBang!! (2008 Toei) as Gunpei Ishihara/Go-On Black
Engine Sentai Go-onger vs. Gekiranger (2009 Toei) as Gunpei Ishihara/Go-On Black
Samurai Sentai Shinkenger vs.Go-onger: GinmakuBang!! (2010 Toei) as Gunpei Ishihara/Go-On Black
สื่ออื่น > เวที

GODSPELL (2005)
Sophistry (2006)
สื่ออื่น > การสนับสนุน

Nivea-KAO
Aoyama Trading
NTT DoCoMo
แหล่งข้อมูลอื่น

Official profile at Cube Inc เก็บถาวร 2009-02-07 ที่ เวย์แบ็กแมชชีน
Ebisawa's official blog
Wikipedia Japanese article on 海老澤健次
อุตสาหกรรม 4.0

การปฏิวัติอุตสาหกรรมครั้งที่ 4
อุตสาหกรรม 4.0 หรือ การปฏิวัติอุตสาหกรรมครั้งที่ 4 คือ แนวโน้มการเปลี่ยนแปลงของอุตสาหกรรมการผลิตและแปรรูปสินค้าต่าง ๆ ที่มีแนวโน้มเข้าสู่ระบบอัตโนมัติ (automation) เป็นระบบอุตสาหกรรมที่ใช้เทคโนโลยียุคใหม่ที่ล้ำสมัยในการผลิต เน้นการใช้เทคโนโลยีการสื่อสารระหว่างเครื่องจักร (machine-to-machine หรือ M2M) และเทคโนโลยีอินเทอร์เน็ตของสรรพสิ่ง (IoT) ในการเพิ่มประสิทธิภาพการผลิตของระบบอัตโนมัติ, เพิ่มประสิทธิภาพของการสื่อสารและการตรวจสอบระบบ, และเพื่อให้เครื่องจักรสามารถทำการวิเคราะห์ปัญหาและแก้ไขปัญหาเอง โดยปราศจากการแทรกแซงจากมนุษย์
ที่มาของชื่อ

ชื่อเรียก "อุตสาหกรรม 4.0" มีที่มาจากโครงการ Industrie 4.0 ของรัฐบาลประเทศเยอรมนีในกลยุทธ์การวางแผนพัฒนาอุตสาหกรรมที่นำระบบดิจิตัลเข้ามาเป็นแกนหลัก
ประวัติศาสตร์

วลี "การปฏิวัติอุตสาหกรรมครั้งที่ 4" (Fourth Industrial Revolution) ได้มีการกล่าวถึงและใช้อย่างกว้างขวางโดยประธานบริหารสภาเศรษฐกิจโลก (World Economic Forum) นายเคลาส์ ชวาบ (Klaus Schwab) ในบทความ ปี ค.ศ.2015 ที่มีการตีพิมพ์โดย "ฟอเรียน แอฟแฟร์ (Foreign Affairs)" หัวข้อ "การเชี่ยวชาญในการปฏิวัติอุตสาหกรรมครั้งที่ 4 (Mastering the Fourth Industrial Revolution)" คือหัวข้อในการประชุมสภาเศรษฐกิจโลก ปี 2016 World Economic Forum Annual Meeting ในเมืองดาวอส-คลอสเตอร์ส (Davos-Klosters) ประเทศสวิตเซอร์แลนด์ หัวข้อเรื่องอุตสาหกรรม 4.0 ยังเป็นทีมหนังสือของชวาบใน ค.ศ.2016 ชวาบได้กล่าวว่าเทคโนโลยีในยุคอุตสาหกรรม 4.0 ประกอบด้วยการรวม ฮาร์ดแวร์ ซอฟต์แวร์ และ ชีววิทยา (ระบบไซเบอร์กายภาพ; cyber-physical systems) โดยเน้นเรื่องของเทคโนโลยีการสื่อสารและการเชื่อมต่อระหว่างกัน ชวาบได้กล่าวว่าในยุคสมัยนี้ สิ่งที่จะนิยามยุคสมัยคือการค้นพบที่เปลี่ยนแปลงโลกและการเกิดขึ้นของเทคโนโลยีล้ำสมัย เช่น วิทยาการหุ่นยนต์ (robotics), ปัญญาประดิษฐ์ (artificial intelligence),เทคโนโลยีนาโน (nanotechnology),คอมพิวเตอร์ควอนตัม (quantum computing),เทคโนโลยีไบโอเทค (biotechnology), อินเทอร์เน็ตของสรรพสิ่ง (internet of things), อินเทอร์เน็ตของสรรพสิ่งสำหรับอุตสาหกรรม (industrial internet of things), ระบบคอมพิวเตอร์คลาวด์ (cloud computing), เทคโนโลยีไร้สายรุ่นที่ห้า (fifth-generation wireless technologies), การพิมพ์สามมิติ (3D printing), และพาหนะไร้คนขับ (fully autonomous vehicles)
ประวัติศาสตร์ > ก่อนการปฏิวัติอุตสาหกรรมครั้งที่ 4

การปฏิวัติอุตสาหกรรมครั้งแรก (First Industrial Revolution) คือ การเปลี่ยนจากวิธีการผลิตด้วยมือไปสู่เครื่องจักรโดยใช้พลังไอน้ำและพลังงานน้ำ เป็นช่วงเวลาระหว่างปี ค.ศ.1760-1820 ในสหราชอาณาจักร (เกาะอังกฤษ) หรือปี ค.ศ.1840 ในยุโรปและสหรัฐอเมริกา ผลกระทบของเครื่องจักรไอน้ำ มีผลต่อการผลิตสิ่งทอ อุตสาหกรรมเหล็ก การเกษตร และ การทำเหมืองแร่ ทำให้ชนชั้นกลางแข็งแกร่งขึ้น
การปฏิวัติอุตสาหกรรมครั้งที่สอง (Second Industrial Revolution) หรือที่เรียกว่า การปฏิวัติเทคโนโลยีเป็นช่วงเวลาระหว่างปีพ. ศ. 2414 ถึง 2457 ซึ่งเป็นผลมาจากการติดตั้งเครือข่ายทางรถไฟและโทรเลขที่กว้างขวางซึ่งทำให้สามารถถ่ายโอนผู้คนและความคิดได้เร็วขึ้น รวมถึงเทคโนโลยีด้านไฟฟ้าและการเพิ่มพลังงานไฟฟ้า ซึ่งทำให้โรงงานต่างๆสามารถพัฒนาสายการผลิตที่ทันสมัยได้ เป็นช่วงที่เศรษฐกิจเติบโตอย่างมากโดยมีผลผลิตเพิ่มขึ้น แต่ก็ทำให้เกิดการว่างงานเพิ่มขึ้นเนื่องจากคนงานในโรงงานจำนวนมากถูกแทนที่ด้วยเครื่องจักร
การปฏิวัติอุตสาหกรรมครั้งที่สาม หรือ ที่เรียกว่า การปฏิวัติดิจิทัล (Digital Revolution) เกิดขึ้นในช่วงปลายศตวรรษที่ 20 หลังจากสงครามโลกทั้งสองสิ้นสุดลง ซึ่งเป็นผลมาจากการชะลอตัวของอุตสาหกรรมและความก้าวหน้าทางเทคโนโลยีเมื่อเทียบกับช่วงก่อนหน้า อันมีชนวนจากภาวะเศรษฐกิจตกต่ำครั้งใหญ่ ค.ศ.1929 ซึ่งส่งผลกระทบต่อประเทศอุตสาหกรรมหลายประเทศ การผลิตคอมพิวเตอร์ Z1 (Z1 computer) ซึ่งใช้เลขทศนิยมฐานสอง (floating-point numbers) และพีชคณิตแบบบูล (Boolean logic) ในอีกทศวรรษต่อมาเป็นจุดเริ่มต้นของการพัฒนาดิจิทัลขั้นสูง การพัฒนาที่สำคัญต่อไปในเทคโนโลยีการสื่อสาร คือ ซูเปอร์คอมพิวเตอร์ และ การใช้คอมพิวเตอร์และเทคโนโลยีการสื่อสารอย่างกว้างขวางในกระบวนการผลิต เครื่องจักรเริ่มยกเลิกความต้องการกำลังของมนุษย์
ประวัติศาสตร์ > ยุทธศาสตร์เยอรมัน

คำว่า "Industrie 4.0 หรือ อุตสาหกรรม 4.0" หรือเขียนย่อสั้น ๆ ว่า I4.0 หรือ I4 คำ ๆ นี้มีต้นกำเนิดในปี ค.ศ.2011 จากโครงการในยุทธศาสตร์ไฮเทคของรัฐบาลเยอรมันซึ่งส่งเสริมการใช้คอมพิวเตอร์ในการผลิต  โดยคำว่า"Industrie 4.0" ได้รับการนำเสนอสู่สาธารณะในปีเดียวกัน ณ งาน Hannover Fair (ฮันโนเฟอร์แฟร์) และในเดือนตุลาคม ค.ศ.2012 Working Group Industry 4.0 (คณะทำงานเกี่ยวกับอุตสาหกรรม 4.0) ได้นำเสนอชุดคำแนะนำสำหรับการประยุกต์ใช้แนวทาง Industry 4.0 ให้กับรัฐบาลกลางเยอรมนี โดยสมาชิกคณะทำงานและพันธมิตรได้รับการยอมรับว่าเป็นผู้ก่อตั้งและเป็นแรงผลักดันที่อยู่เบื้องหลังอุตสาหกรรม 4.0
เมื่อวันที่ 8 เมษายน ค.ศ.2013 ที่งาน Hannover Fair ได้มีการนำเสนอรายงานฉบับสุดท้ายของ Working Group Industry 4.0 คณะทำงานนี้นำโดย Siegfried Dais จาก Robert Bosch GmbH และ Henning Kagermann จาก Acatech (German Academy of Science and Engineering; สถาบันวิทยาศาสตร์และวิศวกรรมศาสตร์เยอรมนี)
เนื่องจากหลักการของ Industry 4.0 ถูกนำไปใช้โดยบริษัทเอกชน จึงได้รับการตั้งโปรเจกต์ต่าง ๆ โดยการนำเลขสี่ใส่เข้าไป เช่น บริษัทสัญชาติอังกฤษ Meggitt PLC ผู้ผลิตชิ้นส่วนการบินและอวกาศ ได้รีแบรนด์โครงการวิจัย Industry 4.0 ของตัวเอง โดยเรียกโปรเจกต์ว่า M4
มีการอภิปรายในหัวข้อที่ว่า การเปลี่ยนจากอุตสาหกรรมปัจจุบันไปสู่อุตสาหกรรม 4.0 โดยเฉพาะอย่างยิ่ง กระแสการเปลี่ยนแปลงเป็นดิจิทัล (digitization) จะส่งผลกระทบต่อตลาดแรงงานในประเทศเยอรมนีอย่างไร ภายใต้หัวข้อ  Work 4.0
ยุทธศาสตร์ Industry 4.0 ของรัฐบาลเยอรมัน เน้นการปรับแต่งผลิตภัณฑ์ได้เองตามที่ลูกค้าต้องการ ภายใต้เงื่อนไขของการผลิตสินค้าที่มีความยืดหยุ่นในสายงานการผลิตสูง เทคโนโลยีระบบอัตโนมัติที่จำเป็นได้รับการปรับปรุงโดยการนำวิธีการหลายกระบวนการมาประยุกต์ใช้ ประกอบด้วยเทคโนโลยี self-optimization (การเพิ่มประสิทธิภาพการผลิตสูงสุดด้วยตนเอง), self-configuration (การจัดเรียงงานด้วยตนเอง), self-diagnosis (การวินิจฉัยข้อผิดพลาดด้วยตนเอง), cognition(การสร้างการรับรู้ให้กับเครื่องจักรกล) และ ระบบสนับสนุนอัจฉริยะสำหรับแรงงานในโรงงาน ในการทำงานที่มีความซับซ้อนสูง
โครงการที่ใหญ่ที่สุดในยุทธศาสตร์อุตสาหกรรม 4.0 ในเดือนกรกฎาคม 2013 คือ คลัสเตอร์ระดับแนวหน้าของกระทรวงศึกษาธิการและการวิจัยแห่งสหพันธ์เยอรมัน (BMBF) โครงการ"ระบบเทคนิคอัจฉริยะ Ostwestfalen-Lippe (OWL)" โครงการหลักอีกโครงการหนึ่งคือ โครงการ RES-COM ของ BMBF และโครงการกลุ่มความเป็นเลิศ "เทคโนโลยีการผลิตเชิงบูรณาการสำหรับประเทศที่มีค่าจ้างสูง" ในปี คศ 2015 คณะกรรมาธิการยุโรปได้เริ่มโครงการวิจัยระหว่างประเทศ  Horizon 2020 โดย (ให้บริการ Rapid Elastic Manufacturing บนคลาวด์ตามแบบจำลอง XaaS และ Cloud) โดยเป็นโครงการริเริ่มที่สำคัญในการส่งเสริมหัวข้อ Industry 4.0
รูปแบบอุตสาหกรรมที่ผ่านมา

ภาพรวมของการนิยามระบบอุตสาหกรรมภายใต้กรอบ 4.0 ได้แก่
อุตสาหกรรม 1.0 - เป็นระบบอุตสาหกรรมหนักของงานที่ใช้พลังงานไอน้ำ หรือพลังงานน้ำ
อุตสาหกรรม 2.0 - เป็นระบบอุตสาหกรรมที่มีการผลิตสินค้าเป็นจำนวนมากตามโรงงาน
อุตสาหกรรม 3.0 - เป็นระบบที่มีการนำระบบอัตโนมัติ ทั้งหุ่นยนต์และแขนกลเข้ามาใช้ตามโรงงานแทนที่แรงงานมนุษย์
อุตสาหกรรม 4.0 - เป็นระบบที่มีการนำการติดต่อสื่อสารของข้อมูลมาประยุกต์ใช้
ส่วนประกอบ

การปฏิวัติอุตสาหกรรมครั้งที่ 4 มีส่วนประกอบที่สำคัญอยู่หลายอย่าง เมื่อเราสังเกตเทรนด์ดิจิทัลภายในสังคมปัจจุบัน โดยส่วนประกอบของการปฏิวัติอุตสาหกรรมครั้งนี้นั้นมีอยู่อย่างหลากหลายแขนง ตัวอย่างเช่น:
อุปกรณ์มือถือดิจิทัล
แพล็ตฟอร์มอินเทอร์เน็ตของสรรพสิ่ง (IoT platforms)
เทคโนโลยีค้นหาตำแหน่ง
ระบบอินเทอร์เฟซที่ซับซ้อนระหวางมนุษย์และเครื่องจักร
ระบบตรวจสอบผู้ใช้งานเพื่อความปลอดภัยไซเบอร์
การพิมพ์สามมิติ (3D printing)
เซนเซอร์อัจฉริยะ (Smart sensors)
โปรแกรมวิเคราะห์ข้อมูลขนาดใหญ่และกระบวนการประมวลผลข้อมูลที่มีความซับซ้อน
ระบบอินเทร์เฟซดิจิทัลกับลูกค้าที่ซับซ้อน และ การสร้างโปรไฟล์ดิจิทับของลูกค้า
ระบบความเป็นจริงเสมือน (AR)
ทรัพยากรระบบ (system resources) ดิจิทัลที่สามารถหาได้ง่ายโดยทั่วไป
การนำเสนอภาพจากข้อมูล
โดยเทคโนโลยีเหล่านี้ สามารถจัดแบ่งได้เป็นสี่ประเภทใหญ่ ๆ ที่สามารถสร้างคำจำกัดความของ "อุตสาหกรรม  4.0” or “โรงงานอัจฉริยะ”:
ระบบไซเบอร์กายภาพ (Cyber-physical systems)
ระบบอินเทอร์เน็ตของสรรพสิ่ง (IoT)
ทรัพยากรระบบ (system resources) ดิจิทัลที่สามารถหาได้ง่ายโดยทั่วไป
ระบบคอมพิวเตอร์เสมือนมนุษย์ (Cognitive computing)
เทรนด์ที่ใหญ่ที่สุด

โดยสังเขปแล้ว อุตสาหกรรม 4.0 เป็นเทรนด์ที่มุ่งเข้าหาระบบอัตโนมัติ (automation) และการแลกเปลี่ยนข้อมูลระหว่างเครื่อง ในเทคโนโลยีการผลิตสินค้าและบริการ ซึ่งประกอบไปด้วย ระบบไซเบอร์กายภาพ (Cyber-physical systems (CPS), ระบบอินเทอร์เน็ตของสรรพสิ่ง (IoT), ระบบอินเทอร์เน็ตของสรรพสิ่งสำหรับภาคอุตสาหกรรม, เทคโนโลยีการประมวลผลแบบกลุ่มเมฆ (cloud computing), คอมพิวเตอร์เสมือนมนุษย์ (cognitive computing), และปัญญาประดิษฐ์ (artificial intelligence)
เทรนด์ที่ใหญ่ที่สุด > ระบบดูแลรักษาอัจฉริยะ

ระบบอุตสาหกรรม 4.0 สามารถทำการบำรุงรักษาแบบคาดการณ์ล่วงหน้าได้ โดยการใช้เทคโนโลยีเซนเซอร์ IoT โดยการบำรุงรักษาแบบคาดการณ์ล่วงหน้าที่ระบุปัญหาที่ควรซ่อมแซมในขณะใช้งานจริงได้นั้น สามารถช่วยให้เจ้าของเครื่องจักรดำเนินการบำรุงรักษาอย่างคุ้มค่าและตัดสินใจล่วงหน้าได้ก่อนที่เครื่องจักรจะล้มเหลวหรือได้รับความเสียหาย ตัวอย่างเช่น บริษัทในเมืองลอสแอนเจลิส ประเทศสหรัฐอเมริกา สามารถรู้ได้ว่าอุปกรณ์ชิ้นหนึ่งในประเทศสิงคโปร์ทำงานด้วยความเร็วหรืออุณหภูมิที่ผิดปกติหรือไม่ จากนั้นพวกเขาสามารถตัดสินใจได้ว่าจะต้องซ่อมแซมหรือไม่
เทรนด์ที่ใหญ่ที่สุด > เครื่องพิมพ์ 3D

การปฏิวัติอุตสาหกรรมครั้งที่ 4 มีการพึ่งพาเทคโนโลยีการพิมพ์สามมิติอย่างกว้างขวาง ข้อดีบางประการของการพิมพ์ 3 มิติสำหรับอุตสาหกรรม คือ การพิมพ์ 3 มิติ สามารถพิมพ์โครงสร้างทางเรขาคณิตจำนวนมาก รวมทั้งทำให้ขั้นตอนการออกแบบผลิตภัณฑ์ง่ายขึ้น นอกจากนี้ยังค่อนข้างเป็นมิตรกับสิ่งแวดล้อม ในการผลิตปริมาณน้อย การพิมพ์ 3 มิติยังสามารถลดระยะเวลาในการผลิตและต้นทุนการผลิตทั้งหมด นอกจากนี้ยังสามารถเพิ่มความยืดหยุ่นลดต้นทุนคลังสินค้า และช่วยบริษัทในการปรับใช้กลยุทธ์ทางธุรกิจแบบ Mass Customization (การผลิตสินค้าจำนวนมาก ที่ลูกค้าสามารถปรับแต่รูปแบบของสินค้าตามที่ตัวเองต้องการได้) นอกจากนี้การพิมพ์ 3 มิติยังมีประโยชน์อย่างมากสำหรับการพิมพ์ชิ้นส่วนอะไหล่และการติดตั้งในเครื่องจักร ช่วยลดการพึ่งพาซัพพลายเออร์และลดระยะเวลาในการจัดหาชิ้นส่วนที่ต้องการ
การประยุกต์ใช้หลักการอุตสาหกรรม 4.0

ในภาคธุรกิจอากาศยาน บริษัทอากาศยานหลายบริษัทได้มีการนำหลักการเทคโนโลยี 4.0 มาใช้ในการเพิ่มประสิทธิภาพการผลิต โดยใช้ระบบอัตโนมัติ เช่น บริษัทผลิตชิ้นส่วนอากาศยาน Meggitt PLC, M4 เป็นต้น
ในภาคอุตสาหกรรมอื่น ๆ ก็ได้มีการนำเทคโนโลยีอินเทอร์เน็ตแห่งสรรพสิ่งในภาคอุตสาหกรรม (Industrial Internet of Things) มาใช้ในการผลิต โดยเครื่องจักรจะสามารถทำนายความล้มเหลวในการผลิต และ ทำการปรับปรุงซ่อมแซมระบบเครื่องจักรเองโดยอัตโนมัติ รวมถึงตอบสนองกับปัจจัยที่ไม่คาดคิดที่เกิดในกระบวนการผลิตได้อย่างทันท่วงที
อุตสาหกรรม 4.0 ทำให้เกิดแรงบันดาลใจในการเกิดขึ้นของ นวัตกรรม 4.0 (Innovation 4.0) ซึ่งเป็นการพัฒนานวัตกรรมและเทคโนโลยีสำหรับภาควิชาการ และ ภาคการวิจัยและพัฒนา (research and development หรือ  R&D) อาทิเช่น ในปี ค.ศ.2017 มีการเปิดโรงงานวัสดุนวัฒกรรม (Materials Innovation Factory หรือ MIF) ทุน 81 ล้านปอนด์อังกฤษ ณ มหาวิทยาลัยลิเวอร์พูล (University of Liverpool) โดยมีจุดมุ่งหมายเป็นศูนย์สำหรับวิทยาศาสตร์วัสดุที่ใช้คอมพิวเตอร์ในการสนับสนุน โดยมีการใช้งานหุ่นยนต์, เทคโนโลยีการตรวจจับข้อมูล และ การสร้างโมเดลข้อมูล สำหรับการพัฒนาวัสดุใหม่ ๆ
ดูเพิ่ม

Computer-integrated manufacturing
Digital modeling and fabrication
Industrial control system
Intelligent Maintenance Systems
Lights-out manufacturing
Machine to machine
Cyber manufacturing
SCADA
Work 4.0
World Economic Forum 2016
Simulation software
The War on Normal People
List of emerging technologies
5G Cell Tower
เนฟทีส

เนฟทีส (Nephthys) ธิดาของ เทพเกบ และ เทพีนัต เป็นเทพประจำบ้านและเป็นผู้นำวิญญานไปนรก
ลักษณะ

เป็นผู้หญิงสวมมงกุฎรูปทรงบ้านและตะกร้า
เนฟิล

การร่วงหล่นของกบฎทูตสวรรค์ โดยฮีเยโรนีมึส โบส ตามหนังสือปฐมกาล 6:1–4
เนฟิล (ฮีบรู: נְפִילִים
‎) หรือ เนฟีลิม เป็นลูกหลานของบรรดาบุตรแห่งพระเจ้า (ทูตสวรรค์) ก่อนเหตุการณ์น้ำท่วมโลกตามที่บันทึกไว้คัมภีร์ไบเบิลฉบับหนังสือปฐมกาล บท 6 วรรค 4 พวกเนฟิลเข้าตั้งรกรากในคานาอันในห้วงเวลาที่วงศ์วานอิสราเอลพิชิตคานาอันได้ บางคัมภีร์แปลเนฟิลว่าพวก ร่วงหล่น (Fallen) อาทิในหนังสือเอเสเคียล บท 32 วรรค 17 บ้างก็แปลว่า มนุษย์ยักษ์ (Giant)
"...บุตร‍ชายของ​พระ‍เจ้า​เห็น​ว่า​บุตร‍หญิง​ของ​มนุษย์​งาม‍ดี​ก็​เลือก​และ​รับ​ไว้​เป็น​ภรรยา พระ‍ยาห์‌เวห์​จึง​ตรัส​ว่า "วิญ‌ญาณ​ของ​เรา​จะ​ไม่​ต่อ‍สู้​กับ​มนุษย์​ตลอด‍กาล เพราะ​มนุษย์​เป็น​แต่​เนื้อ‍หนัง วัน‍เวลา​ของ​เขา​คือ 120 ปี" เวลา​นั้น​มี​คน​เน‌ฟิล​อยู่​บน​แผ่น‍ดิน ภาย‍หลัง​ที่​บุตร‍ชาย​ของ​พระ‍เจ้า​เข้า‍หา​บุตร‍หญิง​ของ​มนุษย์​และ​มี​บุตร คือ พวก​ที่​เป็น​เหล่า​นัก‍รบ​ใน​โบ‌ราณ‍กาล เป็น​พวก​ที่​มี​ชื่อ‍เสียง"  (ปฐมกาล 6:1-4)
บุตรชายของพระเจ้าหมายถึงพวกเทวดาตกสวรรค์ เข้าสมสู่กับสตรีชาวมนุษย์ ให้กำเนิดออกมาเป็นพวกเนฟิล เป็นมนุษย์ยักษ์ที่มีปัญญาสูง เก่งกาจสามารถ
"...แผ่น‍ดิน​ที่​เรา​ไป​สอด‍แนม​ดู​มา​ตลอด​แล้ว​นั้น เป็น​แผ่น‍ดิน​ที่​กิน​คน​ซึ่ง​อยู่​ใน​นั้น ชาว‍เมือง​ทั้ง‍หมด​ที่​เรา​เห็น​ล้วน​เป็น​คน​รูป‍ร่าง​ใหญ่​โต ที่​นั่น​เรา​เห็น​คน​เน‌ฟิล ใน​สาย‍ตา​ของ​เรา เรา​เป็น​เหมือน​ตั๊ก‌แตน และ​เรา​ก็​เป็น​เช่น​นั้น​ใน​สาย‍ตา​ของ​พวก‍เขา" (กันดารวีถี 13:32-33)
เป็นเหตุการณ์ที่พระเจ้าทรงใช้โมเสสให้ส่งคนไปสอดแนมแผ่นดินคานาอัน พบว่าเป็นแผ่นดินที่อุดมสมบูรณ์ แต่ชาวเมืองในแผ่นดินนั้นแข็งแกร่งยากจะเอาชนะได้
ดูเพิ่ม

อสูร
มนุษย์ครึ่งเทพ
นีแอนเดอร์ทาล
เทศบาลเมืองสวรรคโลก

บทความนี้เกี่ยวกับเทศบาลเมือง สำหรับความหมายอื่น ดูที่ สวรรคโลก
| เทศบาลเมืองสวรรคโลก |
| --- | --- |
เทศบาลเมือง
การถอดเสียงอักษรโรมัน
 • อักษรโรมัน: Thetsaban Mueang Sawankhalok
ศาลหลักเมืองสวรรคโลก, สถานีรถไฟสวรรคโลก, บริเวณหน้าสถานีรถไฟสวรรคโลก
ทม.สวรรคโลกที่ตั้งของเทศบาลเมืองสวรรคโลก
พิกัด: 17°18′36″N 99°49′35″E﻿ / ﻿17.31000°N 99.82639°E﻿ / 17.31000; 99.82639
ประเทศ:  ไทย
จังหวัด: สุโขทัย
อำเภอ: สวรรคโลก
การปกครอง
 • นายกเทศมนตรี: สมชาติ ลิมปะพันธุ์
พื้นที่
 • ทั้งหมด: 6.457 ตร.กม. (2.493 ตร.ไมล์)
ประชากร (2566)
 • ทั้งหมด: 14,660 คน
 • ความหนาแน่น: 2,492.33 คน/ตร.กม. (6,455.1 คน/ตร.ไมล์)
รหัส อปท.: 04640701
ที่อยู่ สำนักงาน: 169 ถนนหน้าเมือง ตำบลเมืองสวรรคโลก อำเภอสวรรคโลก จังหวัดสุโขทัย 64110
เว็บไซต์: www.sawankalok.go.th
 ส่วนหนึ่งของสารานุกรมประเทศไทย
สวรรคโลก เป็นเทศบาลเมืองแห่งหนึ่งในอำเภอสวรรคโลก จังหวัดสุโขทัย เป็นหนึ่งในสามเทศบาลเมืองในจังหวัดสุโขทัย มีขนาดพื้นที่ 6.457 ตารางกิโลเมตร ครอบคลุมพื้นที่ตำบลเมืองสวรรคโลกทั้งตำบล
ประวัติ

รัฐบาลได้ประกาศพระราชกฤษฎีกาจัดตั้งเทศบาลเมืองสวรรคโลกเมื่อวันที่ 11 มีนาคม พ.ศ. 2479 และได้เปิดที่ทำการเมื่อวันที่ 15 กรกฎาคม พ.ศ. 2480 ที่ห้องประชุมสภาจังหวัดสวรรคโลก ซึ่งเป็นอาคารไม้ 2 ชั้น อยู่ข้างศาลากลางจังหวัดสวรรคโลก ปัจจุบันบริเวณดังกล่าวได้สร้างเป็นที่ทำการอัยการประจำศาลจังหวัดสวรรคโลก รัฐบาลได้แต่งตั้งสมาชิกสภาเทศบาล 22 คน สมาชิกได้ออกเสียงเลือกตั้งให้ขุนวิสุทธิ์ ประศาสน์ เป็นนายกเทศมนตรี นายสิงห์โต พุกกะเวส และนายโท้ โกเมศ เป็นเทศมนตรี ต่อมาจังหวัดสวรรคโลกถูกยุบจึงย้ายที่ทำการไปที่ศาลากลางเก่าเมื่อปี พ.ศ. 2482 อยู่ที่ศาลากลางเป็นเวลา 8 ปี
พ.ศ. 2490 จึงไปตั้งสำนักงานขึ้นใหม่ที่ตลาดเหนือหลังที่ว่าการอำเภอสวรรคโลก ในสมัยนายเพ่ง ลิมปะพันธุ์ เป็นนายกเทศมนตรี หลวงสฤชณุ์ สรรพกร และนายสงวน ศุขเกษม เป็นเทศมนตรี สำนักงานตั้งอยู่หลังที่ว่าการอำเภอสวรรคโลกเป็นเวลา 19 ปี เห็นว่าบริเวณดังกล่าวเป็นย่านการค้ามีตลาดสด โรงภาพยนตร์ จราจร และประชาชนพลุกพล่าน ไม่เหมาะสมที่จะเป็นที่ทำการ จึงได้สร้างที่ทำการขึ้นใหม่ที่หน้าศาลจังหวัดสวรรคโลก เป็นอาคารตึก 2 ชั้น และได้เปิดเป็นสำนักงานเทศบาลเมืองสวรรคโลกเมื่อวันที่ 11 มีนาคม พ.ศ. 2509 มาจนกระทั่งถึงปัจจุบัน
โครงสร้างพื้นฐานและเขตการปกครอง > ภูมิศาสตร์

เทศบาลเมืองสวรรคโลก ตั้งอยู่บริเวณจุดกึ่งกลางของอำเภอสวรรคโลก อยู่ติดริมแม่น้ำยมฝั่งขวามือ มีพื้นที่ 6.457 ตร.กม ครอบคลุมตำบลเมืองสวรรคโลกทั้งตำบล มีอาณาเขตติดต่อกับเขตการปกครองข้างเคียง ได้แก่
ทิศเหนือ ติดต่อกับตำบลในเมือง และตำบลวังพิณพาทย์ อำเภอสวรรคโลก
ทิศตะวันออก ติดต่อกับตำบลในเมือง อำเภอสวรรคโลก
ทิศใต้ ติดต่อกับตำบลในเมือง และตำบลวังไม้ขอน อำเภอสวรรคโลก
ทิศตะวันออก ติดต่อกับตำบลวังไม้ขอน และตำบลวังพิณพาทย์ อำเภอสวรรคโลก
โครงสร้างพื้นฐานและเขตการปกครอง > เขตการปกครองและประชากร

จำนวนประชากรในเขตเทศบาลเมืองสวรรคโลกมีจำนวน 14,660 คน ชาย 6,884 คน หญิง 7,776 คน โดยเทศบาลเมืองสวรรคโลกแบ่งเขตชุมชนภายในเทศบาลทั้งหมด 11 ชุมชน ได้แก่
ชุมชนท่าพิกุล-หย่อมใหญ่ ครอบคลุมบริเวณส่วนเหนือของเทศบาล ริมฝั่งซ้ายของแม่น้ำยม
ชุมชนในเมือง ครอบคลุมบริเวณส่วนเหนือของเทศบาล ริมฝั่งขวาของแม่น้ำยม
ชุมชนวังพิณพาทย์ ครอบคลุมบริเวณส่วนกลางของเทศบาล ริมฝั่งซ้ายของแม่น้ำยม
ชุมชนศรีพนา ครอบคลุมบริเวณส่วนกลางบนของเทศบาล ริมฝั่งขวาของแม่น้ำยม
ชุมชนสะพานทรัพย์สินเมืองประพาส ครอบคลุมบริเวณส่วนกลางล่างของเทศบาล
ชุมชนสวรรค์เรือนแพ ครอบคลุมริมแม่น้ำยมฝั่งขวา บริเวณส่วนกลางล่างของเทศบาลของเทศบาล
ชุมชนวัดต้นหัด ครอบคลุมบริเวณส่วนตะวันตกของเทศบาล ริมฝั่งซ้ายของแม่น้ำยม
ชุมชนเด่นพิชัย ครอบคลุมบริเวณส่วนตะวันตกของเทศบาล
ชุมชนประชาสรรค์ ครอบคลุมบริเวณส่วนตะวันตกเฉียงใต้ของเทศบาล ริมแม่น้ำยมฝั่งขวา
ชุมชนพิทักษ์ธรรม ครอบคลุมบริเวณส่วนใต้ของเทศบาล ริมแม่น้ำยมฝั่งขวา
ชุมชนวัดป่าข่อย รอบคลุมบริเวณส่วนใต้ของเทศบาล ริมแม่น้ำยมฝั่งซ้าย
โครงสร้างพื้นฐานและเขตการปกครอง > สถานที่สำคัญ

| ชื่อสถานที่ | ที่ตั้ง | ชุมชน |
| --- | --- | --- |
| สำนักงานเทศบาลเมืองสวรรคโลก | 169 ถนนหน้าเมือง ตำบลเมืองสวรรคโลก อำเภอสวรรคโลก จังหวัดสุโขทัย 64110 | พิทักษ์ธรรม |
| ที่ว่าอำเภอสวรรคโลก | ถนนหน้าเมือง ตำบลเมืองสวรรคโลก อำเภอสวรรคโลก จังหวัดสุโขทัย 64110 | สะพานทรัพย์สินเมืองประพาส |
| สถานีตำรวจภูธรสวรรคโลก | 61/16 ถนนหน้าเมือง อำเภอสวรรคโลก จังหวัดสุโขทัย 64110 | สะพานทรัพย์สินเมืองประพาส |
| ศาลจังหวัดสวรรคโลก | ถนนหน้าเมือง ตำบลเมืองสวรรคโลก อำเภอสวรรคโลก จังหวัดสุโขทัย 64110 | พิทักษ์ธรรม |
| เรือนจำอำเภอสวรรคโลก | 173 ถนนหน้าเมือง ตำบลเมืองสวรรคโลก อำเภอสวรรคโลก จังหวัดสุโขทัย 64110 | พิทักษ์ธรรม |
| สำนักงานอัยการสวรรคโลก | ถนนหน้าเมือง ตำบลเมืองสวรรคโลก อำเภอสวรรคโลก จังหวัดสุโขทัย 64110 | พิทักษ์ธรรม |
| ไปรษณีย์ไทย สาขาสวรรคโลก | 165/5 ถนนหน้าเมือง ตำบลเมืองสวรรคโลก อำเภอสวรรคโลก จังหวัดสุโขทัย 64110 | พิทักษ์ธรรม |
| โรงพยาบาลสวรรคโลก | 54 หมู่ 4 ตำบลในเมือง อำเภอสวรรคโลก จังหวัดสุโขทัย 64110 | ประชาสรรค์ |
| สถานีรถไฟสวรรคโลก | 2/11 ถนนพิศาลสุนทรกิจ ตำบลเมืองสวรรคโลก อำเภอ สวรรคโลก สุโขทัย 64110 | สะพานทรัพย์สินเมืองประพาส |
โครงสร้างพื้นฐานและเขตการปกครอง > สถานศึกษา

| สังกัดเทศบาลเมืองสวรรคโลก |
| --- | --- | --- |
| ระดับ | ชื่อ | ชุมชน |
| ประถมศึกษา | โรงเรียนเทศบาลเมืองสวรรคโลก โรงเรียนเทศบาลสวรรคโลกประชาสรรค์ โรงเรียนเทศบาลวัดสวัสดิการาม โรงเรียนเทศบาลวัดสวรรคาราม โรงเรียนเทศบาลแป้นจันทร์กระจ่าง | พิทักษ์ธรรม ประชาสรรค์ วัดต้นหัด วังพิณพาทย์ วัดป่าข่อย |
| มัธยมศึกษา | โรงเรียนมัธยมศึกษาเทศบาลเมืองสวรรคโลก โรงเรียนเทศบาลสวรรคโลกประชาสรรค์(มัธยม) | พิทักษ์ธรรม ประชาสรรค์ |
เอกชน
| ประถมศึกษา | โรงเรียนพระหฤทัยสวรรคโลก โรงเรียนป้วยมิ้ง โรงเรียนอนุบาลเบญจมาศ โรงเรียนกวางวา | สะพานทรัพย์สินเมืองประพาส ศรีพนา ในเมือง สะพานทรัพย์สินเมืองประพาส |
โครงสร้างพื้นฐานและเขตการปกครอง > การขนส่ง > ทางถนน

ทางหลวงแผ่นดินหมายเลข 1370 (ทางหลวงแผ่นดินหมายเลข 101 เดิม สายเข้าตัวเมือง)
ทางหลวงแผ่นดินหมายเลข 106 สายสวรรคโลก–อุโมงค์
ทางหลวงแผ่นดินหมายเลข 1195 สายสวรรคโลก–สุโขทัย
มีระบบขนส่งระหว่างเมืองและภายในเมือง เช่น บขส. วินทัวร์ รถตู้ และรถสามล้อ ทั้งเป็นปลายทางและทางผ่าน
โครงสร้างพื้นฐานและเขตการปกครอง > การขนส่ง > ทางราง

สถานีรถไฟสวรรคโลกเป็นสถานีรถไฟประจำอำเภอสวรรคโลกโดยตั้งอยู่ในเทศบาลเมืองสวรรคโลก เขตชุมชนสะพานทรัพย์สินเมืองประพาส โดยเป็นสถานีบนเส้นทางทางรถไฟสายสวรรคโลกแยกออกมาจากเส้นทางรถไฟสายเหนือ (ชุมทางบ้านภาชี–เชียงใหม่) จากสถานีชุมทางบ้านดารา จังหวัดอุตรดิษถ์
ดูเพิ่ม

อำเภอสวรรคโลก
จังหวัดสุโขทัย
จังหวัดสวรรคโลก
เจิ้งฉื่อ

ศักราชของวุยก๊ก
เจิ้งฉื่อ (จีน: 正始; พินอิน: Zhèngshǐ) เป็นชื่อศักราชลำดับแรกในรัชสมัยของจักรพรรดิโจฮองแห่งวุยก๊กในยุคสามก๊กของจีน ชื่อศักราชเจิ้งฉื่อใช้ตั้งแต่ ค.ศ. 240 ถึง ค.ศ. 249 รวมเวลา 10 ปี ถือเป็นชื่อศักราชลำดับที่ 5 ของวุยก๊กและเป็นชื่อศักราชที่ใช้ยาวนานที่สุดของวุยก๊ก
ในเดือน 4 ของศักราชเจิ้งฉื่อปีที่ 10 (ค.ศ. 249)  เปลี่ยนชื่อศักราชเป็นเจียผิงปีที่ 1
การเปลี่ยนชื่อศักราช

ศักราชจิ่งชูปีที่ 4 (ค.ศ. 240) — เดือน 1 วันที่ 1 เปลี่ยนชื่อศักราชเป็นเจิ้งฉื่อปีที่ 1
ศักราชเจิ้งฉื่อปีที่ 10 (ค.ศ. 249) — เดือน 4 วันที่ 8 เปลี่ยนชื่อศักราชเป็นเจียผิงปีที่ 1
ตารางเทียบศักราช

| เจิ้งฉื่อ | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| ค.ศ. | 240 | 241 | 242 | 243 | 244 | 245 | 246 | 247 | 248 | 249 |
| จ๊กก๊ก | เหยียนซี 3 | เหยียนซี 4 | เหยียนซี 5 | เหยียนซี 6 | เหยียนซี 7 | เหยียนซี 8 | เหยียนซี 9 | เหยียนซี 10 | เหยียนซี 11 | เหยียนซี 12 |
| ง่อก๊ก | ชื่ออู 3 | ชื่ออู 4 | ชื่ออู 5 | ชื่ออู 6 | ชื่ออู 7 | ชื่ออู 8 | ชื่ออู 9 | ชื่ออู 10 | ชื่ออู 11 | ชื่ออู 12 |
ดูเพิ่ม

ศักราชของจีน
บรรณานุกรม

李崇智 (December 2004). 中國歷代年號考. 北京: 中華書局. ISBN 7101025129.
| ก่อนหน้า |  | เจิ้งฉื่อ |  | ถัดไป |
| --- | --- | --- | --- | --- |
| จิ่งชู |  | ศักราชของวุยก๊ก  (ค.ศ. 240 - 249) |  | เจียผิง |
| ด ค กศักราชในยุคสามก๊ก |
| --- | --- |
วุยก๊ก: อ้วยโช่ (หฺวางชู) ค.ศ. 220-226 → ไท่เหอ ค.ศ. 227-233 → ชิงหลง ค.ศ. 233-237 → จิ่งชู ค.ศ. 233-237 → เจิ้งฉื่อ ค.ศ. 240-249 → เจียผิง ค.ศ. 249-254 → เจงหงวน / ไกเจ้ง (เจิ้ง-ยฺเหวียน) ค.ศ. 254-256 → กำลอ (กานลู่) ค.ศ. 256-260 → จิ่ง-ยฺเหวียน ค.ศ. 260-264 → เสียนซี ค.ศ. 264-265
จ๊กก๊ก: เจี๋ยงบู๋ (จางอู่) ค.ศ. 221-223 → เจี้ยนซิง ค.ศ. 223-237 → เหยียนซี ค.ศ. 238-257 → จิ่งเย่า ค.ศ. 258-263 → เหยียนซิง ค.ศ. 263
ง่อก๊ก: หฺวางอู่ ค.ศ. 222-229 → หฺวางหลง ค.ศ. 229-231 → เจียเหอ ค.ศ. 232-238 → ชื่ออู ค.ศ. 238-251 → ไท่-ยฺเหวียน ค.ศ. 251-252 → เฉินเฟิ่ง ค.ศ. 252 → เจี้ยนซิง ค.ศ. 252-253 → อู่เฟิ่ง ค.ศ. 254-256 → ไท่ผิง ค.ศ. 256-258 → หย่งอาน ค.ศ. 258-264 → ยฺเหวียนซิง ค.ศ. 264-265 → กานลู่ ค.ศ. 265-266 → เป๋าติ่ง ค.ศ. 266-269 → เจี้ยนเหิง ค.ศ. 269-271 → เฟิ่งหฺวาง ค.ศ. 272-274 → เทียนเช่อ ค.ศ. 275-276 → เทียนสี่ ค.ศ. 276 → เทียนจี้ ค.ศ. 277-280
กองซุนเอี๋ยน: เช่าฮั่น ค.ศ. 237-238
เมวาร์

สำหรับรัฐมหาราชา ดูที่ ราชอาณาจักรเมวาร์
แผนที่แสดงภูมิภาคเมวาร์
เมวาร์ (อักษรโรมัน: Mewar) หรือ เมวาฑ (อักษรโรมัน: Mewad) เป็นภูมิภาคในแถบใต้ถึงกลางของรัฐราชสถาน ประเทศอินเดีย ปัจจุบันกินพื้นที่ของอำเภอภิลวาฑา, จิตโตรครห์, ปรตาปครห์, ราชสมันท์, อุทัยปุระ และบางส่วนของฌลวาร์ ในรัฐราชสถาน กับ อำเภอนีมูจ และ มันทสาวร์ ในรัฐมัธยประเทศ กับบางส่วนของรัฐคุขราต
ศัพทมูล

คำว่า "เมวาร์" เป็นรูปพื้นถิ่นของคำว่า "เมทปาฏะ" (IAST: Medapāṭa) ซึ่งเป็นชื่อโบราณของภูมิภาคนี่ ปรากฏหลักฐานการใช้คำว่า "เมทปาฏะ" เก่าแก่ที่สุดในจารึกจาก ค.ศ. 996–997 ที่ค้นพบในพีชปุระ คำว่า "ปาฏ" หรือ "ปาฏก" เป็นคำเรียกเขตการปกครองแบบหนึ่ง นักประวัติศาสตร์ จี ซี รายเจาธุรี (G. C. Raychaudhuri) ระบุว่าเมทปาฏะมาจากชื่อของชนเผ่าเมดา (Meda tribe) ซึ่งปรากฏกล่าวถึงใน พฤหัตสังหีต (Brihat-Samhita) ของวราหมิหิระ จารึกจากปี 1460 ที่พบในกุมภัลครห์ เชื่อมโยงชาวเมดาเข้ากับวรรธนคีรี (Vardhana-giri, ปัจจุบันอยู่ในพัทโนร์ ซึ่งก็อยู่ในภูมิภาคเมวาร์) ในขณะที่นักประวัติศาสตร์ ซาชี ภูษาณ เจาธุรี (Sashi Bhusan Chaudhuri) เชื่อโยงชาวเมดาโบราณเข้ากับชาวเมร์ในยุคปัจจุบัน